{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":26,"n_cols":6,"rows_kept":26,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt Pravilnika o provedbi Školske sheme "]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Ivan Čuljak","PRAVILNIK","U Prilogu IV, Podatci o isporučenim proizvodima, potrebno je izmijeniti jedinicu za isporučene količine voća i povrća s grama na kilograme, tim više što se u Tablici 1 istog Priloga navodi: \"isporučena količina (kg ili l).","Prihvaćen","Prijedlog je prihvaćen."]
[2,"Darija Marijanović","Definicije,\nČlanak 3.","2) ciljana skupina su za voće i povrće učenici osnovnih i srednjih, a za mlijeko učenici osnovnih škola na području Republike Hrvatske","Prihvaćen","Prijedlog je prihvaćen."]
[3,"Darija Marijanović","Nadležnatijela,\nČlanak 4.","a) potvrđuje popis škola i broj učenika u osnovnim i srednjim školama koji sudjeluju u Školskoj shemi \n– Agencija za plaćanja u poljoprivredi, ribarstvu i ruralnom razvoju (u daljnjem tekstu: Agencija za plaćanja) koja:\na) odobrava  podnositelje Zahtjeva za potporu za isporuku voća i povrća i/ili mlijeka djeci u osnovnim i srednjim školama u okviru Školske sheme","Nije prihvaćen","U članku 3. Pravilnika kojim su uređene definicije korišten je izraz podnositelj Zahtjeva za potporu u jednini. Podnositelj Zahtjeva za potporu za isporuku voća i povrća i/ili mlijeka djeci u osnovnim i srednjim može biti pravna ili fizička osoba te se koristi izraz u jednini."]
[4,"Darija Marijanović","Prihvatljivi proizvodi,\nČlanak 6.","APPRRR/STP predlaže da se na Listu uvrsti jogurt","Primljeno na znanje","Ministarstvo poljoprivrede razmatra mogućnost uvrštavanja na listu prihvatljivih proizvoda i mliječnih proizvoda."]
[5,"Darija Marijanović","Prihvatljivi troškovi,\nČlanak 7.","stavak (3) APPRRR moli pojašnjenje od MP u vezi prihvatljivosti troška PDV na državnoj razini?","Prihvaćen","Prijedlog je prihvaćen."]
[6,"CESI - Centar za edukaciju, savjetovanje i istraživanje ","PRAVILNIK,\nJavni poziv","Agencija za plaćanja će u uvjete javnog poziva uvrstiti kriterije zelene javne nabave u nabavi hrane u skladu sa EU  direktivama o javnoj nabavi iz 2014.i najboljom praksom provedbe zelene javne nabave, a osobito: kriterij minimalnog udjela ekološki proizvedenih proizvoda, kriterij proizvodnje bez neonikotinoida, kriterij vezan za smanjenje upotrebe ambalaže i način odlaganja ambalaže i  kriterij vezan za smanjenje troškova transporta, odnosno udaljenosti od proizvođača do kranjeg korisnika.","Nije prihvaćen","Uvjeti za stavljanje na tržište voća i povrća te mlijeka i mliječnih proizvoda uređeni su sekundarnim zakonodavstvom Europske unije (uredbe Europskog Parlamenta, Vijeća  i Komisije) koje uređuje uvijete odabira proizvoda u okviru programa za poboljšanje dostupnosti hrane na osnovi kriterija koji uključuju zdravstveni aspekt (nutritivna vrijednost proizvoda), aspekt zaštite okoliša (manji broj tretiranja sredstvima za zaštitu bilja, manji troškovi transporta)."]
[7,"Centar za mirovne studije","PRAVILNIK,\nJavni poziv","Agencija za plaćanja će u uvjete javnog poziva uvrstiti kriterije zelene javne nabave u nabavi hrane u skladu sa EU  direktivama o javnoj nabavi iz 2014.i najboljom praksom provedbe zelene javne nabave, a osobito: kriterij minimalnog udjela ekološki proizvedenih proizvoda, kriterij proizvodnje bez neonikotinoida, kriterij vezan za smanjenje upotrebe ambalaže i način odlaganja ambalaže i  kriterij vezan za smanjenje troškova transporta, odnosno udaljenosti od proizvođača do kranjeg korisnika.","Nije prihvaćen","Uredbe Europskog Parlamenta, Vijeća  i Komisije među ostalim uvjetima za odabir proizvoda uključuju raznolikost, raspoloživost proizvoda odnosno sezonske oscilacije u proizvodnji dajući prednost, koliko je to moguće, proizvodima podrijetlom iz Europske unije te osobito domaćoj proizvodnji, lokalnom tržištu i kratkim lancima opskrbe hranom."]
[8,"Darija Marijanović","Javni poziv,\nČlanak 9.","c) procjenjeni iznos potpore po školi prema broju učenika koji mogu sudjelovati u Školskoj shemi.","Prihvaćen","Prijedlog je prihvaćen."]
[9,"Centar za mirovne studije","PRAVILNIK,\nUgovor","U st.3. dodati: obveze u vezi načina proizvodnje hrane i minimalni udio ekološki proizvedene hrane, zabranu uporabe neonikotionida u proizvodnji hrane, odredbe o odabiru proizvođača najbližeg kranjem korisniku u cilju smanjenja udjela transporta u cijeni i utjecaju na okoliš","Nije prihvaćen","Pri odabiru proizvoda koji će se isporučivati u okviru Školske sheme nadležna tijela su se rukovodila kriterijima koji uključuju:\n- zdravstveni aspekt \n- aspekt zaštite okoliša (manji broj tretiranja sredstvima za zaštitu bilja i regulatorima rasta)\n- kratki lanci opskrbe hranom (manji troškovi transporta)\n- raspoloživost proizvoda tijekom 35 tjedana školske godine\n- raznolikost proizvoda  \ndajući prednost, lokalnoj nabavci i proizvodima podrijetlom iz Hrvatske.\n\nNadalje, prema Tematskom izvješću Europskog revizorskog suda za 2016. godinu „Borba protiv nepotrebnog bacanja hrane: prilika za EU da poboljša učinkovitost resursa u lancu opskrbe hranom“ Hrvatska  je uz Italiju, Nizozemsku, Slovačku i Belgiju navedena kao članica Europske unije koja je u prateće obrazovne mjere u okviru Sheme školskog voća i povrća u školskoj godini 2015./1016. i 2016./2017. uključila i edukaciju učenika o nepotrebnom bacanju hrane."]
[10,"Darija Marijanović","Ugovor,\nČlanak 11.","Stavak (7) Znači do 30.10.","Primljeno na znanje","Odredba već postoji u nacrtu Pravilnika."]
[11,"Darija Marijanović","Ugovor,\nČlanak 11.","da li će se navesti što se može mijenjati aneksom ugovora nakon donošenja konačne odluke?","Primljeno na znanje","Ministarstvo poljoprivrede će razmotriti ovu mogućnost."]
[12,"Darija Marijanović","Ugovor,\nČlanak 11.","Znači učestalost isporuke stoji u Ugovoru.","Primljeno na znanje","Odredba već postoji u nacrtu Pravilnika."]
[13,"Darija Marijanović","Učestalost isporuke,\nČlanak 12.","(5) Škola je dužna potpisati otpremnicu, uzeti jedan primjerak otpremnice te voditi  posebne  evidencije preuzetih količina voća i povrća i/ili mlijeka u okviru Školske sheme.","Prihvaćen","Prijedlog je prihvaćen."]
[14,"Darija Marijanović","Učestalost isporuke,\nČlanak 12.","(1) (1) Isporuka voća i povrća u okviru Školske sheme odvijat će se za školsko voće najmanje jednom tjedno u nastavne dane u skladu sa školskim kalendarom tijekom cijele školske godine.\n-Isporuka  mlijeka u okviru Školske sheme odvijat će se sukladno sklopljenom Ugovoru u nastavne dane u skladu sa školskim kalendarom tijekom školske godine.","Prihvaćen","Prijedlog je prihvaćen."]
[15,"Darija Marijanović","Uvjeti za odobravanje potpore,\nČlanak 16.","(4) Podnositelj Zahtjeva za potporu za isporuku voća i povrća vodit će evidenciju o isporuci voća i povrća/mlijeka na način da iznos prava na potporu po pojedinoj školi s kojom je dobavljač sklopio Ugovor bude raspoređen na sve tjedne školske godine\n-. Podnositelj Zahtjeva za potporu za isporuku mlijeka vodit će evidenciju o isporuci mlijeka na način da iznos prava na potporu po pojedinoj školi s kojom je dobavljač sklopio Ugovor bude raspoređen sukladno sklopljenom Ugovoru","Prihvaćen","Prijedlog je prihvaćen."]
[16,"Darija Marijanović","Uvjeti za odobravanje potpore,\nČlanak 16.","(2) Podnositelj Zahtjeva za potporu za isporuku voća i povrća ili Zahtjeva za potporu za isporuku/mlijeka u skladu s obrascima iz Priloga IV (2 obrasca)  ovoga Pravilnika vodi tabličnu evidenciju u elektroničkom obliku s podacima o:","Nije prihvaćen","Obrazac iz Priloga IV Pravilnika jedinstven je bilo da se radi o voću i povrću i/ili mlijeku i mliječnim proizvodima."]
[17,"Darija Marijanović","Podnošenje Zahtjeva za potporu,\nČlanak 18.","Stavak 9 Obrasce zahtjeva treba razviti i dodati broj PRILOGa","Nije prihvaćen","Univerzalni obrasci (za voće i povrće i mlijeko i mliječne proizvode) napravljeni su i nalaze se u Prilogu IV i V nacrta Pravilnika."]
[18,"Darija Marijanović","Podnošenje Zahtjeva za potporu,\nČlanak 18.","Stavci: 2,3,4,5 i 8 se brišu u potpunosti (Agronet se ne koristi za podnošenje zahtjeva jer nije razvijena aplikativna podrška)","Prihvaćen","Prijedlog je prihvaćen."]
[19,"Darija Marijanović","Podnošenje Zahtjeva za potporu,\nČlanak 18.","(1) Zahtjev za potporu za isporuku voća i povrća/mlijeka podnosi se u papirnatom obliku zajedno s propisanom dokumentacijom poštom na adresu Agencije za plaćanja preporučenom pošiljkom s povratnicom ili osobno u pisarnicu Agencije.","Prihvaćen","Prijedlog je prihvaćen."]
[20,"Pavle Straćinski","PRILOG I,\nLISTA PRIHVATLJIVIH PROIZVODA","Konzumacija mlijeka je neprihvatljiva i nezdrava. Veliki broj djece (kao i mladih) ne podnosi laktozu. Sama konzumacija mlijeka je direktno povezana sa arteosklerozom, kardiovaskularnim bolestima, povećanim rizikom za obolijevanjem od pojedinih vrsta raka (posebno prostate, rektuma i dojke)..Sjetimo se samo bolesti kravljeg ludila... Pa zar stvarno želimo to davati našoj djeci? Mlijeko je tekućina sa svim potrebnim hormonima koji su tu kako bi tele što brže naraslo a ne za ljudsku uporabu. Živimo u vremenu kada je sve više biljnih vrsta mlijeka dostupno; mlijeko od badema, lješnjaka, riže, zobi...Tako da bi kravlje mlijeko trebalo isključiti iz prehrane naše dijece i zamijeniti ga puno zdravijim alternativama.","Nije prihvaćen","Ciljevi Školske sheme određeni u Nacionalnoj strategiji o provedbi Školske sheme u razdoblju od 2017. do 2022. godine su:\n1) povećanje unosa svježeg voća i povrća te mlijeka i mliječnih proizvoda i smanjenje unosa hrane s visokim sadržajem masti, šećera i soli\n2) podizanje razine znanja o nutritivnim vrijednostima svježeg voća i povrća te mlijeka i mliječnih proizvoda te važnosti zdrave prehrane \n3) edukacija učenika u cilju smanjenja otpada od hrane\nOvi ciljevi određeni su na temelju istraživanja o prehrambenim navikama djece u osnovnim školama u Republici Hrvatskoj u sklopu projekta Ponašanje u vezi sa zdravljem u djece školske dobi, koji je proveo Hrvatski zavod za javno zdravstvo."]
[21,"Darija Marijanović","PRILOG II,\nZAHTJEV ZA ODOBRAVANJE PODNOSITELJA ZAHTJEVA ZA ISPORUKU VOĆA I POVRĆA I/ILI MLIJEKA","Obzirom da su dvije mjere svaka sa svojim specifičnostima (svaka ima svoje zasebne proračunske stavke sa koje se plaćaju i mlijeko i popratne aktivnosti) a jedan Pravilnik potrebno je da za mjeru Školsko mlijeko budu posebni obrasci koje je APPRRR izradila i dostavila MP","Nije prihvaćen","Univerzalni obrazac (za voće i povrće i mlijeko i mliječne proizvode) napravljen je i nalazi se u Prilogu II nacrta Pravilnika."]
[22,"Darija Marijanović","PRILOG III,\nZAHTJEV ZA ODOBRAVANJE PODNOSITELJA ZAHTJEVA ZA PRAĆENJE I OCJENJIVANJE, PROMOCIJU ILI PRATEĆE OBRAZOVNE MJERE","Obzirom da su dvije mjere svaka sa svojim specifičnostima (svaka ima svoje zasebne proračunske stavke sa koje se plaćaju i mlijeko i popratne aktivnosti) a jedan Pravilnik potrebno je da za mjeru Školsko mlijeko budu posebni obrasci koje je APPRRR izradila i dostavila MP","Nije prihvaćen","Univerzalni obrazac (za voće i povrće i mlijeko i mliječne proizvode) napravljen je i nalazi se u Prilogu III nacrta Pravilnika."]
[23,"Darija Marijanović","PRILOG IV,\nZAHTJEV ZA POTPORU ZA ISPORUKU VOĆA I POVRĆA I/ILI MLIJEKA","Obzirom da su dvije mjere (svaka ima svoje zasebne proračunske stavke sa koje se plaćaju i mlijeko i popratne aktivnosti) a jedan Pravilnik potrebno je da za mjeru Školsko mlijeko budu posebni obrasci koje je APPRRR izradila i dostavila MP","Nije prihvaćen","Univerzalni obrazac (za voće i povrće i mlijeko i mliječne proizvode) napravljen je i nalazi se u Prilogu III nacrta Pravilnika."]